CELEX: 32011R1074
Language: sk
Date: 2011-10-24 00:00:00
Title: Vykonávacie nariadenie Komisie (EÚ) č. 1074/2011 z  24. októbra 2011 o povolení Saccharomyces cerevisiae NCYC R-625 ako kŕmnej doplnkovej látky pre odstavené ciciaky (držiteľ povolenia spoločnosť Integro Gida SAN. ve TIC. A.S. zastúpená spoločnosťou RM Associates Ltd) Text s významom pre EHP

25.10.2011   
            
            
               SK
            
            
               Úradný vestník Európskej únie
            
            
               L 278/5
            
         VYKONÁVACIE NARIADENIE KOMISIE (EÚ) č. 1074/2011
   z 24. októbra 2011
   o povolení Saccharomyces cerevisiae NCYC R-625 ako kŕmnej doplnkovej látky pre odstavené ciciaky (držiteľ povolenia spoločnosť Integro Gida SAN. ve TIC. A.S. zastúpená spoločnosťou RM Associates Ltd)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie Saccharomyces cerevisiae NCYC R-625. K uvedenej žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia prípravku uvedeného v prílohe ako kŕmnej doplnkovej látky pre odstavené ciciaky, ktorá má byť zaradená do kategórie doplnkových látok „zootechnické doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) vo svojom stanovisku z 11. mája 2011 (2) dospel k záveru, že Saccharomyces cerevisiae NCYC R-625 nemá za navrhovaných podmienok používania nepriaznivý účinok na zdravie zvierat, zdravie ľudí ani na životné prostredie a že táto doplnková látka má potenciál zlepšovať rast odstavených ciciakov. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium zriadené nariadením (ES) č. 1831/2003.
            
         
               (5)
            
            
               Z posúdenia Saccharomyces cerevisiae NCYC R-625 vyplýva, že podmienky na udelenie povolenia uvedené v článku 5 nariadenia (ES) č. 1831/2003 sú splnené. Preto by sa používanie tohto prípravku malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa povoľuje ako doplnková látka vo výžive zvierat na základe podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. októbra 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  EFSA Journal (Vestník EFSA) 2011; 9 (5):2173.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Ostatné ustanovenia
               
               
                  Koniec platnosti povolenia
               
            
                  CFU/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: stabilizátory črevnej mikroflóry
                  
               
            
                  4b1872
               
               
                  Integro Gida SAN. ve TIC. A.S. zastúpená spoločnosťou RM Associates Ltd
               
               
                  
                     Saccharomyces cerevisiae
                  
                  NCYC R-625
               
               
                  
                               
                           
                           
                              
                                 Zloženie doplnkovej látky:
                              
                              prípravok Saccharomyces cerevisiae NCYC R-625 obsahujúci najmenej 1 × 1010 CFU/g doplnkovej látky
                           
                        
                               
                           
                           
                              
                                 Charakteristika účinnej látky:
                              
                              
                                 Saccharomyces cerevisiae NCYC R-625
                           
                        
                               
                           
                           
                              
                                 Metóda analýzy
                                  (1):
                              
                                           
                                       
                                       
                                          výpočet: metóda nanášania na agarovú platňu (EN 15789) s kvasnicovým extraktom, dextrózou a chloramfenikolom (CGYE)
                                       
                                    
                                           
                                       
                                       
                                          identifikácia: polymerázová reťazová reakcia (PCR)
                                       
                                    
                        
               
                  odstavené ciciaky
                  (odstavčatá)
               
               
                  —
               
               
                  4 × 1010
                  
               
               
                  —
               
               
                  
                              1.
                           
                           
                              V návode na použitie doplnkovej látky a premixu uveďte teplotu pri skladovaní, lehotu skladovateľnosti a stabilitu pri granulovaní.
                           
                        
                              2.
                           
                           
                              Na použitie pre odstavené ciciaky do hmotnosti približne 35 kg.
                           
                        
                              3.
                           
                           
                              Na účely bezpečnosti: pri manipulácii sa používa ochranná dýchacia maska.
                           
                        
               
                  14. novembra 2021
               
            
         (1)  . Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx